શિક્ષણજગત માટે કલંક સમાન આ ઘટનાની વિગત એવી છે કે માલાબહેન દંતા‌ણી શહેરના વાસણા વિસ્તારમાં લોકોના ઘરે કામ કરીને પોતાનું ગુજરાન ચલાવે છે. તેમના પતિનું ત્રણ વર્ષ પહેલા અવસાન થયું છે. તેમણે પેટે પાટા બાંધીને બે બાળકોને સારું શિક્ષણ મળે તે માટે આર.એમ. અધ્વર્યુ સ્કૂલમાં મૂક્યાં છે. તેમની પુત્રી સેજલ પહેલા ધોરણમાં અભ્યાસ કરે છે જ્યારે મયૂર જુનિયર કેજીમાં અભ્યાસ કરે છે, જેમાં મયૂરને પેન્સિલ પકડતાં નહીં આવડતી હોવાથી તેને અને તેની બહેન સેજલને શાળામાં પ્રવેશબંધી ફરમાવી દેવાઇ છે.